# Úradný vestník C 104/2014

| | ISSN 1977-1037 |
| --- | --- |
| Úradný vestník
  Európskej únie | C 104 |
| | |
| Slovenské vydanie | Informácie a oznámenia | Zväzok 578. apríla 2014 |

ISSN 1977-1037

Úradný vestník

Európskej únie

C 104

Slovenské vydanie

Informácie a oznámenia

Zväzok 578. apríla 2014

---

| Číslo oznamu | Obsah | Strana |
| --- | --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Európsky parlament |
| 2014/C 104/01 | Príspevok prijatý na L. zasadnutí konferencie COSAC – 27. – 29. októbra 2013 vo Vilniuse | 1 |

Číslo oznamu

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európsky parlament

2014/C 104/01

Príspevok prijatý na L. zasadnutí konferencie COSAC – 27. – 29. októbra 2013 vo Vilniuse

1

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európsky parlament

| 8.4.2014 | SK | Úradný vestník Európskej únie | C 104/1 |
| --- | --- | --- | --- |

8.4.2014

SK

Úradný vestník Európskej únie

C 104/1

---

PRÍSPEVOK PRIJATÝ NA L. ZASADNUTÍ KONFERENCIE COSAC

27. – 29. októbra 2013 vo Vilniuse

2014/C 104/01

1.   Prínos konferencie COSAC k posilneniu medziparlamentnej spolupráce v Európskej únii

| 1.1. | COSAC pri príležitosti svojho jubilejného 50. plenárneho zasadnutia vo Vilniuse víta svojho zakladateľa pána Laurenta FABIUSA, ministra zahraničných vecí Francúzskej republiky, bývalého hovorcu francúzskeho Assemblée nationale a vyjadruje svoju hlbokú vďaku pánovi FABIUSOVI za jeho iniciatívu v roku 1989 a následné úsilie o vytvorenie medziparlamentnej konferencie orgánov zaoberajúcich sa európskymi záležitosťami, známej ako COSAC. |
| --- | --- |

1.1.

COSAC pri príležitosti svojho jubilejného 50. plenárneho zasadnutia vo Vilniuse víta svojho zakladateľa pána Laurenta FABIUSA, ministra zahraničných vecí Francúzskej republiky, bývalého hovorcu francúzskeho Assemblée nationale a vyjadruje svoju hlbokú vďaku pánovi FABIUSOVI za jeho iniciatívu v roku 1989 a následné úsilie o vytvorenie medziparlamentnej konferencie orgánov zaoberajúcich sa európskymi záležitosťami, známej ako COSAC.

| 1.2. | COSAC ako najstaršia medziparlamentná konferencia uznaná v zmluvách Európskej únie (EÚ) je naďalej oddaná posilneniu demokratickej legitímnosti a zodpovednosti v EÚ, pričom podporuje aktívnu úlohu národných parlamentov v rozhodovacom procese EÚ a spoluprácu medzi národnými parlamentmi a Európskym parlamentom. |
| --- | --- |

1.2.

COSAC ako najstaršia medziparlamentná konferencia uznaná v zmluvách Európskej únie (EÚ) je naďalej oddaná posilneniu demokratickej legitímnosti a zodpovednosti v EÚ, pričom podporuje aktívnu úlohu národných parlamentov v rozhodovacom procese EÚ a spoluprácu medzi národnými parlamentmi a Európskym parlamentom.

| 1.3. | COSAC vyzýva inštitúcie EÚ, aby začali diskusiu s parlamentmi o otázke, ako v úplnom rozsahu využiť možnosti uvedené v článku 10 protokolu č. 1 Lisabonskej zmluvy. |
| --- | --- |

1.3.

COSAC vyzýva inštitúcie EÚ, aby začali diskusiu s parlamentmi o otázke, ako v úplnom rozsahu využiť možnosti uvedené v článku 10 protokolu č. 1 Lisabonskej zmluvy.

2.   Súčasný stav predsedníctva Rady Európskej únie

| 2.1. | COSAC berie na vedomie politickú dohodu, ktorá sa dosiahla 27. júna 2013 na najvyššej politickej úrovni medzi Európskym parlamentom, predsedníctvom Rady a Komisiou o viacročnom finančnom rámci na roky 2014 – 2020, a s radosťou očakáva rýchle dokončenie doplňujúcich právnych aktov, ktoré bude rozhodujúce pre zabezpečenie funkčnosti, úplnosti a transparentnosti nového finančného rámca a jeho lepšieho prispôsobenia potrebám občanov Únie. COSAC sa domnieva, že rozpočet EÚ by mal zohrávať významnú úlohu v podpore rastu prostredníctvom poskytnutia potrebných investícií do výskumu a inovácií, ako aj prostredníctvom pomoci pri riešení problému makroekonomických nerovnováh v rámci EÚ. COSAC zdôrazňuje, že hlavný cieľ v súčasnosti je zabezpečiť, aby sa finančné prostriedky na obdobie rokov 2014 – 2020 včas dostali k európskym občanom a podnikom. |
| --- | --- |

2.1.

COSAC berie na vedomie politickú dohodu, ktorá sa dosiahla 27. júna 2013 na najvyššej politickej úrovni medzi Európskym parlamentom, predsedníctvom Rady a Komisiou o viacročnom finančnom rámci na roky 2014 – 2020, a s radosťou očakáva rýchle dokončenie doplňujúcich právnych aktov, ktoré bude rozhodujúce pre zabezpečenie funkčnosti, úplnosti a transparentnosti nového finančného rámca a jeho lepšieho prispôsobenia potrebám občanov Únie. COSAC sa domnieva, že rozpočet EÚ by mal zohrávať významnú úlohu v podpore rastu prostredníctvom poskytnutia potrebných investícií do výskumu a inovácií, ako aj prostredníctvom pomoci pri riešení problému makroekonomických nerovnováh v rámci EÚ. COSAC zdôrazňuje, že hlavný cieľ v súčasnosti je zabezpečiť, aby sa finančné prostriedky na obdobie rokov 2014 – 2020 včas dostali k európskym občanom a podnikom.

| 2.2. | COSAC víta dohodu, ku ktorej dospela Európska rada v júni 2013 a ktorá sa týka 6 miliárd EUR na opatrenia v oblasti nezamestnanosti mládeže, známe ako „záruka pre mladých ľudí“, na vykonanie súboru opatrení v oblasti zamestnanosti mládeže, zdôrazňuje však, že sú naliehavo nevyhnutné ďalšie konkrétne opatrenia. COSAC zdôrazňuje, že úsilie o boj proti nezamestnanosti mladých ľudí musí byť založené na komplexnej stratégii vrátane opatrení na podporu malých a stredných podnikov, podporu podnikania medzi mladými ľuďmi a obmedzenie zlyhania v školách. |
| --- | --- |

2.2.

COSAC víta dohodu, ku ktorej dospela Európska rada v júni 2013 a ktorá sa týka 6 miliárd EUR na opatrenia v oblasti nezamestnanosti mládeže, známe ako „záruka pre mladých ľudí“, na vykonanie súboru opatrení v oblasti zamestnanosti mládeže, zdôrazňuje však, že sú naliehavo nevyhnutné ďalšie konkrétne opatrenia. COSAC zdôrazňuje, že úsilie o boj proti nezamestnanosti mladých ľudí musí byť založené na komplexnej stratégii vrátane opatrení na podporu malých a stredných podnikov, podporu podnikania medzi mladými ľuďmi a obmedzenie zlyhania v školách.

| 2.3. | COSAC sa domnieva, že dosiahnutie úplne funkčného vnútorného trhu s energiou a dokončenie práce na smernici týkajúcej sa vysielania pracovníkov v rámci poskytovania služieb, ktorými sa okrem trhu s energiou a digitálnych technológií a v súlade s vnútroštátnymi právnymi predpismi týkajúcimi sa miezd a sociálnej ochrany dokončí vytvorenie jednotného trhu, predstavujú hlavné ciele EÚ, ktoré zase podporia rozvoj stabilnejšieho a konkurencieschopnejšieho európskeho hospodárstva, a výsledkom bude významnejšia úloha EÚ na medzinárodnej úrovni. Vzhľadom na to nalieha na inštitúcie EÚ, aby vyvinuli maximálne úsilie o dosiahnutie presvedčivého pokroku v týchto oblastiach vrátane zabezpečenia istoty v oblasti politík, ktorá podnieti strednodobé a dlhodobé investície. |
| --- | --- |

2.3.

COSAC sa domnieva, že dosiahnutie úplne funkčného vnútorného trhu s energiou a dokončenie práce na smernici týkajúcej sa vysielania pracovníkov v rámci poskytovania služieb, ktorými sa okrem trhu s energiou a digitálnych technológií a v súlade s vnútroštátnymi právnymi predpismi týkajúcimi sa miezd a sociálnej ochrany dokončí vytvorenie jednotného trhu, predstavujú hlavné ciele EÚ, ktoré zase podporia rozvoj stabilnejšieho a konkurencieschopnejšieho európskeho hospodárstva, a výsledkom bude významnejšia úloha EÚ na medzinárodnej úrovni. Vzhľadom na to nalieha na inštitúcie EÚ, aby vyvinuli maximálne úsilie o dosiahnutie presvedčivého pokroku v týchto oblastiach vrátane zabezpečenia istoty v oblasti politík, ktorá podnieti strednodobé a dlhodobé investície.

| 2.4. | COSAC uznáva záujem EÚ o bezpečných, stabilných, hospodársky silných a proeurópskych východných susedov a zdôrazňuje, že úspech Východného partnerstva možno dosiahnuť len spoločným úsilím inštitúcií EÚ, členských štátov EÚ, a takisto krajín Východného partnerstva. |
| --- | --- |

2.4.

COSAC uznáva záujem EÚ o bezpečných, stabilných, hospodársky silných a proeurópskych východných susedov a zdôrazňuje, že úspech Východného partnerstva možno dosiahnuť len spoločným úsilím inštitúcií EÚ, členských štátov EÚ, a takisto krajín Východného partnerstva.

| 2.5. | COSAC víta Chorvátsko ako 28. členský štát EÚ. COSAC zdôrazňuje význam zavedenia zásady „najprv základné veci“ vyjadrenej v nedávnych správach Európskej komisie o pokroku a uznáva prístupový proces ako správny nástroj na zjednotenie Európy takisto s regiónom západný Balkán. |
| --- | --- |

2.5.

COSAC víta Chorvátsko ako 28. členský štát EÚ. COSAC zdôrazňuje význam zavedenia zásady „najprv základné veci“ vyjadrenej v nedávnych správach Európskej komisie o pokroku a uznáva prístupový proces ako správny nástroj na zjednotenie Európy takisto s regiónom západný Balkán.

| 2.6. | COSAC víta začatie historických rokovaní medzi EÚ a Spojenými štátmi o transatlantickom partnerstve v oblasti obchodu a investícií a domnieva sa, že ak sa toto partnerstvo uzatvorí tak, aby sa v celom rozsahu rešpektovali zákonné záujmy európskych podnikov, mohlo by poskytnúť hospodárstvu EÚ veľmi potrebnú podporu a, podľa odhadov Komisie, by sa tak vytvorilo až 400 000 nových pracovných miest a rast HDP by sa zvýšil o ďalších 0,5 % ročne. COSAC však odsudzuje neoprávnené odpočúvanie pomocou informačných technológií nasmerované na inštitúcie a jednotlivcov. |
| --- | --- |

2.6.

COSAC víta začatie historických rokovaní medzi EÚ a Spojenými štátmi o transatlantickom partnerstve v oblasti obchodu a investícií a domnieva sa, že ak sa toto partnerstvo uzatvorí tak, aby sa v celom rozsahu rešpektovali zákonné záujmy európskych podnikov, mohlo by poskytnúť hospodárstvu EÚ veľmi potrebnú podporu a, podľa odhadov Komisie, by sa tak vytvorilo až 400 000 nových pracovných miest a rast HDP by sa zvýšil o ďalších 0,5 % ročne. COSAC však odsudzuje neoprávnené odpočúvanie pomocou informačných technológií nasmerované na inštitúcie a jednotlivcov.

| 2.7. | COSAC vyjadruje hlboký smútok a ľútosť v súvislosti s tragickými úmrtiami v Stredozemnom mori a vyzýva EÚ a členské štáty, aby prijali rozhodné opatrenia s cieľom zabrániť tomu, aby sa také tragédie opakovali. COSAC berie na vedomie opatrenia, o ktorých v tejto súvislosti diskutovala Európska rada na zasadnutí 24. – 25. októbra, najmä novo vytvorenú pracovnú skupinu pre Stredozemie, a vyzýva na koordinovaný prístup k migračným tokom na základe zásady solidarity a spravodlivého rozdelenia zodpovednosti, ako sa ustanovuje v článku 80 ZFEÚ. |
| --- | --- |

2.7.

COSAC vyjadruje hlboký smútok a ľútosť v súvislosti s tragickými úmrtiami v Stredozemnom mori a vyzýva EÚ a členské štáty, aby prijali rozhodné opatrenia s cieľom zabrániť tomu, aby sa také tragédie opakovali. COSAC berie na vedomie opatrenia, o ktorých v tejto súvislosti diskutovala Európska rada na zasadnutí 24. – 25. októbra, najmä novo vytvorenú pracovnú skupinu pre Stredozemie, a vyzýva na koordinovaný prístup k migračným tokom na základe zásady solidarity a spravodlivého rozdelenia zodpovednosti, ako sa ustanovuje v článku 80 ZFEÚ.

3.   Zabezpečenie úspechu Východného partnerstva

| 3.1. | COSAC zdôrazňuje strategický význam Východného partnerstva pre dlhodobú bezpečnosť, demokratický rozvoj a hospodársku prosperitu východných susedov. COSAC očakáva, že na 3. samite Východného partnerstva vo Vilniuse sa dosiahnu konkrétne výsledky a otvoria sa dvere bližšiemu politickému pridruženiu a hlbšej hospodárskej integrácii tých krajín Východného partnerstva, ktoré spĺňajú nevyhnutné záväzky a podmienky. COSAC víta pokrok, ktorý sa dosiahol v rámci rokovaní o dvojstranných dohodách o pridružení a prehĺbených a komplexných dohodách o voľnom obchode s východnými partnermi, a očakáva, že na samite vo Vilniuse sa úspešne parafujú dohody s Gruzínskom a Moldavskom. |
| --- | --- |

3.1.

COSAC zdôrazňuje strategický význam Východného partnerstva pre dlhodobú bezpečnosť, demokratický rozvoj a hospodársku prosperitu východných susedov. COSAC očakáva, že na 3. samite Východného partnerstva vo Vilniuse sa dosiahnu konkrétne výsledky a otvoria sa dvere bližšiemu politickému pridruženiu a hlbšej hospodárskej integrácii tých krajín Východného partnerstva, ktoré spĺňajú nevyhnutné záväzky a podmienky. COSAC víta pokrok, ktorý sa dosiahol v rámci rokovaní o dvojstranných dohodách o pridružení a prehĺbených a komplexných dohodách o voľnom obchode s východnými partnermi, a očakáva, že na samite vo Vilniuse sa úspešne parafujú dohody s Gruzínskom a Moldavskom.

| 3.2. | Vzhľadom na to, že hospodárska a politická situácia v krajinách Východného partnerstva je odlišná, COSAC zdôrazňuje osobitný význam Ukrajiny pre úspech Východného partnerstva. COSAC chváli výsledky pozorovateľskej misie Európskeho parlamentu v Ukrajine a vyjadruje poďakovanie pánovi Patovi COXOVI, bývalému predsedovi Európskeho parlamentu, a pánovi Alexandrovi KWASNIEWSKEMU, bývalému prezidentovi Poľskej republiky, za ich neúnavné odhodlanie a oddanosť riešeniu selektívnych problémov v oblasti súdnictva a za umožnenie nevyhnutných reforiem v oblasti súdnictva na Ukrajine. COSAC verí, že Ukrajina bude pokračovať v reformách s cieľom splniť nevyhnutné podmienky, ktoré 10. decembra 2012 formálne vymedzila Rada pre zahraničné veci a ktoré podporil Európsky parlament svojím uznesením z 13. decembra 2012, a že na samite vo Vilniuse sa podpíše dohoda o pridružení s Ukrajinou. COSAC podporuje prechodné uplatňovanie dohody o pridružení medzi EÚ a Ukrajinou do jej podpísania a vyjadruje svoj zámer rýchlo napredovať s úplnou ratifikáciou dohody o pridružení medzi EÚ a Ukrajinou v príslušných národných parlamentoch, a to na základe splnenia všetkých nevyhnutných podmienok. Konferencia COSAC by chcela zdôrazniť význam všestrannej solidarity s Ukrajinou počas procesu pridruženia aj po jeho skončení. |
| --- | --- |

3.2.

Vzhľadom na to, že hospodárska a politická situácia v krajinách Východného partnerstva je odlišná, COSAC zdôrazňuje osobitný význam Ukrajiny pre úspech Východného partnerstva. COSAC chváli výsledky pozorovateľskej misie Európskeho parlamentu v Ukrajine a vyjadruje poďakovanie pánovi Patovi COXOVI, bývalému predsedovi Európskeho parlamentu, a pánovi Alexandrovi KWASNIEWSKEMU, bývalému prezidentovi Poľskej republiky, za ich neúnavné odhodlanie a oddanosť riešeniu selektívnych problémov v oblasti súdnictva a za umožnenie nevyhnutných reforiem v oblasti súdnictva na Ukrajine. COSAC verí, že Ukrajina bude pokračovať v reformách s cieľom splniť nevyhnutné podmienky, ktoré 10. decembra 2012 formálne vymedzila Rada pre zahraničné veci a ktoré podporil Európsky parlament svojím uznesením z 13. decembra 2012, a že na samite vo Vilniuse sa podpíše dohoda o pridružení s Ukrajinou. COSAC podporuje prechodné uplatňovanie dohody o pridružení medzi EÚ a Ukrajinou do jej podpísania a vyjadruje svoj zámer rýchlo napredovať s úplnou ratifikáciou dohody o pridružení medzi EÚ a Ukrajinou v príslušných národných parlamentoch, a to na základe splnenia všetkých nevyhnutných podmienok. Konferencia COSAC by chcela zdôrazniť význam všestrannej solidarity s Ukrajinou počas procesu pridruženia aj po jeho skončení.

4.   Demokratická legitimita v EÚ a úloha parlamentov EÚ

| 4.1. | COSAC poznamenáva, že v politickej a inštitucionálnej štruktúre rozhodovacieho postupu EÚ pretrváva demokratický deficit. COSAC pripomína, že rok 2013 je Európsky rok občanov, a preto sa domnieva, že je nevyhnutné prijať opatrenia, ktorými sa zabezpečí, aby správa EÚ, najmä hospodárske riadenie, a fungovanie jej inštitúcií boli demokratické a transparentné s cieľom zmenšiť medzeru medzi európskymi občanmi a inštitúciami EÚ. |
| --- | --- |

4.1.

COSAC poznamenáva, že v politickej a inštitucionálnej štruktúre rozhodovacieho postupu EÚ pretrváva demokratický deficit. COSAC pripomína, že rok 2013 je Európsky rok občanov, a preto sa domnieva, že je nevyhnutné prijať opatrenia, ktorými sa zabezpečí, aby správa EÚ, najmä hospodárske riadenie, a fungovanie jej inštitúcií boli demokratické a transparentné s cieľom zmenšiť medzeru medzi európskymi občanmi a inštitúciami EÚ.

| 4.2. | COSAC poznamenáva, že štruktúra inštitúcií EÚ je založená na duálnej legitimite spočívajúcej na vnútroštátnej aj európskej úrovni a že je potrebné nájsť správne vyváženie parlamentnej kontroly, ktorú vykonávajú národné parlamenty a Európsky parlament. COSAC v záujme posilnenia parlamentného rozmeru Únie nalieha na národné parlamenty, aby vykonali úplnú parlamentnú kontrolu rozhodnutí prijatých na úrovni Únie a zapojili sa do podrobnej diskusie o otázke, ako vo svojom úsilí o vytvorenie zodpovednejšieho a legitímnejšieho systému riadenia v EÚ úplne využiť právomoci ustanovené Lisabonskou zmluvou. |
| --- | --- |

4.2.

COSAC poznamenáva, že štruktúra inštitúcií EÚ je založená na duálnej legitimite spočívajúcej na vnútroštátnej aj európskej úrovni a že je potrebné nájsť správne vyváženie parlamentnej kontroly, ktorú vykonávajú národné parlamenty a Európsky parlament. COSAC v záujme posilnenia parlamentného rozmeru Únie nalieha na národné parlamenty, aby vykonali úplnú parlamentnú kontrolu rozhodnutí prijatých na úrovni Únie a zapojili sa do podrobnej diskusie o otázke, ako vo svojom úsilí o vytvorenie zodpovednejšieho a legitímnejšieho systému riadenia v EÚ úplne využiť právomoci ustanovené Lisabonskou zmluvou.

| 4.3. | COSAC poznamenáva, že dostatočný počet národných parlamentov alebo parlamentných komôr predložil odôvodnené stanoviská, na základe ktorých sa začal tzv. „postup žltej karty“ tentoraz o návrhu nariadenia Rady o zriadení Európskej prokuratúry (1). |
| --- | --- |

4.3.

COSAC poznamenáva, že dostatočný počet národných parlamentov alebo parlamentných komôr predložil odôvodnené stanoviská, na základe ktorých sa začal tzv. „postup žltej karty“ tentoraz o návrhu nariadenia Rady o zriadení Európskej prokuratúry (1).

| 4.4. | COSAC vyzýva Európsku komisiu, aby sa poučila zo skúseností s prvou „žltou kartou“ v súvislosti s návrhom tzv. nariadenia Monti II, ako sa uvádza v príspevku prijatom na XLIX. zasadnutí COSAC. COSAC víta záväzok Komisie venovať osobitnú pozornosť otázkam subsidiarity a opätovne zdôrazniť postupy ustanovené v prílohe k listu predsedu BARROSA z 1. decembra 2009 a jej pevné odhodlanie komunikovať priamo s národnými parlamentmi. |
| --- | --- |

4.4.

COSAC vyzýva Európsku komisiu, aby sa poučila zo skúseností s prvou „žltou kartou“ v súvislosti s návrhom tzv. nariadenia Monti II, ako sa uvádza v príspevku prijatom na XLIX. zasadnutí COSAC. COSAC víta záväzok Komisie venovať osobitnú pozornosť otázkam subsidiarity a opätovne zdôrazniť postupy ustanovené v prílohe k listu predsedu BARROSA z 1. decembra 2009 a jej pevné odhodlanie komunikovať priamo s národnými parlamentmi.

| 4.5. | COSAC znovu zdôrazňuje svoj záväzok zvýšiť demokratickú legitimitu v EÚ, a preto:






  — | COSAC vyzýva inštitúcie EÚ, aby preukázali vplyv odôvodnených stanovísk a príspevkov národných parlamentov v politickom dialógu |
| --- | --- | --- |

4.5.

COSAC znovu zdôrazňuje svoj záväzok zvýšiť demokratickú legitimitu v EÚ, a preto:

—

COSAC vyzýva inštitúcie EÚ, aby preukázali vplyv odôvodnených stanovísk a príspevkov národných parlamentov v politickom dialógu

| — | COSAC opäť vyzýva Európsku komisiu, aby zabezpečila kvalitnejšie a včasnejšie odpovede na odôvodnené stanoviská a príspevky národných parlamentov v politickom dialógu |
| --- | --- |

—

COSAC opäť vyzýva Európsku komisiu, aby zabezpečila kvalitnejšie a včasnejšie odpovede na odôvodnené stanoviská a príspevky národných parlamentov v politickom dialógu

| — | COSAC zdôrazňuje dôležitú úlohu, ktorú zohrávajú národné parlamenty v rozhodovacom procese na vnútroštátnej úrovni o otázkach týkajúcich sa EÚ. Otázky týkajúce sa EÚ treba začleniť do bežného života a činnosti národných parlamentov. COSAC, so zreteľom na vnútroštátne procedurálne právne predpisy a zavedené postupy jednotlivých členských štátov, vyzýva ministrov v Rade ministrov, aby zabezpečili zapojenie národných parlamentov do formovania stanovísk členských štátov v Rade. |
| --- | --- |

—

COSAC zdôrazňuje dôležitú úlohu, ktorú zohrávajú národné parlamenty v rozhodovacom procese na vnútroštátnej úrovni o otázkach týkajúcich sa EÚ. Otázky týkajúce sa EÚ treba začleniť do bežného života a činnosti národných parlamentov. COSAC, so zreteľom na vnútroštátne procedurálne právne predpisy a zavedené postupy jednotlivých členských štátov, vyzýva ministrov v Rade ministrov, aby zabezpečili zapojenie národných parlamentov do formovania stanovísk členských štátov v Rade.

5.   Politický dialóg

| 5.1. | COSAC vyzýva inštitúcie EÚ, najmä Európsku komisiu, aby sa spolu s národnými parlamentmi zapojili do užšieho, účinnejšieho a konštruktívnejšieho politického dialógu zameraného na konkrétne výsledky v hlavných otázkach týkajúcich sa EÚ, najmä o jej hlavných iniciatívach a iných otázkach. COSAC pripomína príspevky posledných troch predsedníctiev, ktoré obsahujú návrhy na zlepšenie politického dialógu medzi Európskou komisiou a národnými parlamentmi. |
| --- | --- |

5.1.

COSAC vyzýva inštitúcie EÚ, najmä Európsku komisiu, aby sa spolu s národnými parlamentmi zapojili do užšieho, účinnejšieho a konštruktívnejšieho politického dialógu zameraného na konkrétne výsledky v hlavných otázkach týkajúcich sa EÚ, najmä o jej hlavných iniciatívach a iných otázkach. COSAC pripomína príspevky posledných troch predsedníctiev, ktoré obsahujú návrhy na zlepšenie politického dialógu medzi Európskou komisiou a národnými parlamentmi.

| 5.2. | COSAC vyzýva Európsku komisiu, aby vzala do úvahy pripomienky národných parlamentov, vyjadrené v 20. polročnej správe konferencie COSAC o účinnosti politického dialógu zameraného na kvalitu, nie na počet interakcií. |
| --- | --- |

5.2.

COSAC vyzýva Európsku komisiu, aby vzala do úvahy pripomienky národných parlamentov, vyjadrené v 20. polročnej správe konferencie COSAC o účinnosti politického dialógu zameraného na kvalitu, nie na počet interakcií.

6.   Európske voľby v roku 2014: platforma na diskusiu s občanmi o budúcnosti EÚ

| 6.1. | COSAC vyjadruje svoje presvedčenie, že úspech európskeho projektu nie je možný bez aktívnej účasti občanov Únie. COSAC si uvedomuje, že právomoci Európskeho parlamentu sú väčšie než kedykoľvek predtým, a preto zdôrazňuje význam aktívnej účasti občanov Únie na európskych voľbách v roku 2014 a vyzýva národné parlamenty, aby posúdili a zaviedli opatrenia na zlepšenie demokratického a účinného vedenia volieb do Európskeho parlamentu a aby sa pred voľbami zapojili do politických diskusií o kľúčových otázkach. Schválenie štatútu európskych politických strán by takisto mohlo predstavovať dôležitý nástroj na zvýšenie záujmu európskych občanov o hlavné európske otázky. |
| --- | --- |

6.1.

COSAC vyjadruje svoje presvedčenie, že úspech európskeho projektu nie je možný bez aktívnej účasti občanov Únie. COSAC si uvedomuje, že právomoci Európskeho parlamentu sú väčšie než kedykoľvek predtým, a preto zdôrazňuje význam aktívnej účasti občanov Únie na európskych voľbách v roku 2014 a vyzýva národné parlamenty, aby posúdili a zaviedli opatrenia na zlepšenie demokratického a účinného vedenia volieb do Európskeho parlamentu a aby sa pred voľbami zapojili do politických diskusií o kľúčových otázkach. Schválenie štatútu európskych politických strán by takisto mohlo predstavovať dôležitý nástroj na zvýšenie záujmu európskych občanov o hlavné európske otázky.

| 6.2. | COSAC zdôrazňuje, že európske voľby v roku 2014 budú prvými voľbami po nadobudnutí účinnosti Lisabonskej zmluvy, v ktorej sa ustanovuje, že Európska rada musí zohľadniť výsledky volieb do Európskeho parlamentu a na základe primeraných konzultácií navrhne kandidáta na predsedu Európskej komisie, ktorého zvolí novo zostavený Európsky parlament. COSAC sa domnieva, že vytvorenie takého prepojenia medzi Európskou radou, pozostávajúcej z najvyšších predstaviteľov štátov a vlád, ktorých poverili národné parlamenty alebo ktorí získali poverenie v priamych voľbách, a voľbami do Európskeho parlamentu ako inštitúcie volenej priamo občanmi na jednej strane a výberom predsedu Európskej komisie na strane druhej bude významným krokom pri znižovaní demokratického deficitu v EÚ. |
| --- | --- |

6.2.

COSAC zdôrazňuje, že európske voľby v roku 2014 budú prvými voľbami po nadobudnutí účinnosti Lisabonskej zmluvy, v ktorej sa ustanovuje, že Európska rada musí zohľadniť výsledky volieb do Európskeho parlamentu a na základe primeraných konzultácií navrhne kandidáta na predsedu Európskej komisie, ktorého zvolí novo zostavený Európsky parlament. COSAC sa domnieva, že vytvorenie takého prepojenia medzi Európskou radou, pozostávajúcej z najvyšších predstaviteľov štátov a vlád, ktorých poverili národné parlamenty alebo ktorí získali poverenie v priamych voľbách, a voľbami do Európskeho parlamentu ako inštitúcie volenej priamo občanmi na jednej strane a výberom predsedu Európskej komisie na strane druhej bude významným krokom pri znižovaní demokratického deficitu v EÚ.

| 6.3. | COSAC vyjadruje poľutovanie, že európske volebné kampane sa doposiaľ zameriavali najmä na otázky vnútroštátneho významu, pričom diskusie o osobitných európskych otázkach sa nezačlenili do kampaní. COSAC preto vyzýva národné a európske politické strany, aby sa usilovali o to, aby európske voľby v roku 2014 predstavovali platformu na konštruktívnu, informatívnu a inkluzívnu diskusiu s európskymi občanmi o budúcnosti Európy. |
| --- | --- |

6.3.

COSAC vyjadruje poľutovanie, že európske volebné kampane sa doposiaľ zameriavali najmä na otázky vnútroštátneho významu, pričom diskusie o osobitných európskych otázkach sa nezačlenili do kampaní. COSAC preto vyzýva národné a európske politické strany, aby sa usilovali o to, aby európske voľby v roku 2014 predstavovali platformu na konštruktívnu, informatívnu a inkluzívnu diskusiu s európskymi občanmi o budúcnosti Európy.

| 6.4. | COSAC víta záväzok, ktorý vyjadril pán José Manuel BARROSO, predseda Európskej komisie, vo svojom prejave o stave Únie v roku 2013, predložiť návrhy týkajúce sa budúcnosti Únie a opatrení na upevnenie a prehĺbenie metódy Spoločenstva. |
| --- | --- |

6.4.

COSAC víta záväzok, ktorý vyjadril pán José Manuel BARROSO, predseda Európskej komisie, vo svojom prejave o stave Únie v roku 2013, predložiť návrhy týkajúce sa budúcnosti Únie a opatrení na upevnenie a prehĺbenie metódy Spoločenstva.

7.   Vykonávanie stratégie Európa 2020

| 7.1. | COSAC podporuje ambiciózne ciele stratégie Európa 2020; domnieva sa však, že v záujme dosiahnutia týchto cieľov je rozhodujúce posilniť štruktúru riadenia stratégie a zlepšiť mechanizmus financovania priorít stratégie, najmä prostredníctvom účinnejšieho čerpania kohéznych fondov, zapojenia takých inštitúcií, ako sú Európska investičná banka a Európska banka pre obnovu a rozvoj, a tiež prostredníctvom získania väčšieho objemu súkromného kapitálu. |
| --- | --- |

7.1.

COSAC podporuje ambiciózne ciele stratégie Európa 2020; domnieva sa však, že v záujme dosiahnutia týchto cieľov je rozhodujúce posilniť štruktúru riadenia stratégie a zlepšiť mechanizmus financovania priorít stratégie, najmä prostredníctvom účinnejšieho čerpania kohéznych fondov, zapojenia takých inštitúcií, ako sú Európska investičná banka a Európska banka pre obnovu a rozvoj, a tiež prostredníctvom získania väčšieho objemu súkromného kapitálu.

| 7.2. | COSAC poznamenáva, že na vnútroštátnej úrovni by sa mala aktívnejšie riešiť otázka dosiahnutia pokroku v oblasti inteligentnejšieho, udržateľnejšieho a inkluzívnejšieho rastu, v rámci ktorého sa efektívnejšie využívajú zdroje a tvoria sa pracovné miesta, a podpory malých a stredných podnikov (MSP) v EÚ a že národné parlamenty by mali vykonávať pokračujúcu parlamentnú kontrolu pokroku, ktorý sa dosiahol v súvislosti s cieľmi stratégie Európa 2020. COSAC sa takisto domnieva, že v rámci hodnotenia vykonávania siedmich hlavných iniciatív stratégie Európa 2020 by sa mali jasne uviesť dosiahnuté výsledky a spôsoby odstránenia existujúcich zvyšných prekážok. |
| --- | --- |

7.2.

COSAC poznamenáva, že na vnútroštátnej úrovni by sa mala aktívnejšie riešiť otázka dosiahnutia pokroku v oblasti inteligentnejšieho, udržateľnejšieho a inkluzívnejšieho rastu, v rámci ktorého sa efektívnejšie využívajú zdroje a tvoria sa pracovné miesta, a podpory malých a stredných podnikov (MSP) v EÚ a že národné parlamenty by mali vykonávať pokračujúcu parlamentnú kontrolu pokroku, ktorý sa dosiahol v súvislosti s cieľmi stratégie Európa 2020. COSAC sa takisto domnieva, že v rámci hodnotenia vykonávania siedmich hlavných iniciatív stratégie Európa 2020 by sa mali jasne uviesť dosiahnuté výsledky a spôsoby odstránenia existujúcich zvyšných prekážok.

| 7.3. | COSAC sa domnieva, že súčasnú úroveň zapojenia národných parlamentov do procesu a postupov európskeho semestra by bolo možné ďalej rozvinúť na základe skúseností nedávnych medziparlamentných zasadnutí týkajúcich sa tejto otázky. COSAC vyzýva Európsku komisiu, aby vykonala svoj záväzok v rámci Európskeho semestra, ako sa uvádza v oficiálnych odpovediach Komisie na príspevky prijaté na XLVII. a XLIX. zasadnutí konferencie COSAC. COSAC nabáda národné parlamenty, aby aktívne preskúmali národné programy reforiem a programy stability a konvergencie svojich príslušných vlád, skôr než ich predložia Komisii. COSAC zdôrazňuje, že je nevyhnutné, aby sa národné parlamenty aktívne zapojili do urýchlenia potrebných štrukturálnych reforiem vo svojich príslušných krajinách. |
| --- | --- |

7.3.

COSAC sa domnieva, že súčasnú úroveň zapojenia národných parlamentov do procesu a postupov európskeho semestra by bolo možné ďalej rozvinúť na základe skúseností nedávnych medziparlamentných zasadnutí týkajúcich sa tejto otázky. COSAC vyzýva Európsku komisiu, aby vykonala svoj záväzok v rámci Európskeho semestra, ako sa uvádza v oficiálnych odpovediach Komisie na príspevky prijaté na XLVII. a XLIX. zasadnutí konferencie COSAC. COSAC nabáda národné parlamenty, aby aktívne preskúmali národné programy reforiem a programy stability a konvergencie svojich príslušných vlád, skôr než ich predložia Komisii. COSAC zdôrazňuje, že je nevyhnutné, aby sa národné parlamenty aktívne zapojili do urýchlenia potrebných štrukturálnych reforiem vo svojich príslušných krajinách.

| 7.4. | COSAC vyjadruje svoje hlboké znepokojenie nad negatívnymi dlhodobými sociálnymi následkami nedávnej hospodárskej a finančnej krízy, najmä pokiaľ ide o vyššiu nezamestnanosť najmä mladých ľudí a prehĺbené sociálne vylúčenie v Európe. COSAC preto víta oznámenie Európskej komisie o posilnení sociálneho rozmeru Hospodárskej a menovej únie (HMÚ) prijaté 2. októbra 2013 (2) a nabáda parlamenty EÚ, aby sa aktívne zapojili do diskusie o rozvoji sociálneho rozmeru HMÚ. |
| --- | --- |

7.4.

COSAC vyjadruje svoje hlboké znepokojenie nad negatívnymi dlhodobými sociálnymi následkami nedávnej hospodárskej a finančnej krízy, najmä pokiaľ ide o vyššiu nezamestnanosť najmä mladých ľudí a prehĺbené sociálne vylúčenie v Európe. COSAC preto víta oznámenie Európskej komisie o posilnení sociálneho rozmeru Hospodárskej a menovej únie (HMÚ) prijaté 2. októbra 2013 (2) a nabáda parlamenty EÚ, aby sa aktívne zapojili do diskusie o rozvoji sociálneho rozmeru HMÚ.

8.   Digitálna agenda: Výhody pre podniky

| 8.1. | V súvislosti s 20. výročím vytvorenia jednotného trhu v Európe COSAC vyjadruje svoje znepokojenie, že jednotný digitálny trh EÚ sa doposiaľ nevykonal v úplnom rozsahu. COSAC vyzýva príslušné inštitúcie EÚ a národné parlamenty, aby aktívne prispeli k vytvoreniu účinného jednotného digitálneho trhu v Európe, ktorý by mal výrazný pozitívny vplyv na konkurencieschopnosť Európy a tvorbu pracovných miest a predstavoval by hybnú silu rozvoja digitálneho odvetvia v Európe, najmä malých a stredných podnikov, ako sú začínajúce podniky. |
| --- | --- |

8.1.

V súvislosti s 20. výročím vytvorenia jednotného trhu v Európe COSAC vyjadruje svoje znepokojenie, že jednotný digitálny trh EÚ sa doposiaľ nevykonal v úplnom rozsahu. COSAC vyzýva príslušné inštitúcie EÚ a národné parlamenty, aby aktívne prispeli k vytvoreniu účinného jednotného digitálneho trhu v Európe, ktorý by mal výrazný pozitívny vplyv na konkurencieschopnosť Európy a tvorbu pracovných miest a predstavoval by hybnú silu rozvoja digitálneho odvetvia v Európe, najmä malých a stredných podnikov, ako sú začínajúce podniky.

| 8.2. | COSAC zdôrazňuje, že elektronický obchod sa stáva zásadnou súčasťou obchodu a dôležitým podnetom pre výber pre spotrebiteľov, konkurencieschopnosť a technologické inovácie. Preto sa domnieva, že ďalší rozvoj elektronického obchodu a ostatných on-line služieb by mal pozitívny prínos k dosiahnutiu cieľov stratégie Európa 2020. COSAC berie na vedomie oznámenie Komisie o elektronickom obchode a online službách (3) a nabáda Komisiu, aby naďalej určovala prostriedky na zabezpečenie ochrany práv spotrebiteľov na digitálnom trhu. COSAC v tejto súvislosti poukazuje na skutočnosť, že mnohí európski občania ešte stále nemajú prístup k digitálnemu trhu. Je dôležité pôsobiť proti vzniku digitálneho vylúčenia ako dôsledku väčšej dostupnosti internetu. |
| --- | --- |

8.2.

COSAC zdôrazňuje, že elektronický obchod sa stáva zásadnou súčasťou obchodu a dôležitým podnetom pre výber pre spotrebiteľov, konkurencieschopnosť a technologické inovácie. Preto sa domnieva, že ďalší rozvoj elektronického obchodu a ostatných on-line služieb by mal pozitívny prínos k dosiahnutiu cieľov stratégie Európa 2020. COSAC berie na vedomie oznámenie Komisie o elektronickom obchode a online službách (3) a nabáda Komisiu, aby naďalej určovala prostriedky na zabezpečenie ochrany práv spotrebiteľov na digitálnom trhu. COSAC v tejto súvislosti poukazuje na skutočnosť, že mnohí európski občania ešte stále nemajú prístup k digitálnemu trhu. Je dôležité pôsobiť proti vzniku digitálneho vylúčenia ako dôsledku väčšej dostupnosti internetu.

| 8.3. | COSAC sa domnieva, že v medzinárodnej hospodárskej súťaži má Európa vďaka svojmu vnútornému trhu a tradícii zameranej na znalosti a vzdelávanie dokonalé postavenie, aby uvažovala o ambicióznej digitálnej stratégii. Vzhľadom na to treba ako hybnú silu rastu a európskej integrácie presadzovať regulačný systém, ktorý je priaznivý pre digitálny rozvoj a prostredníctvom ktorého sa vyváži dopyt po investíciách, pracovné miesta, konkurencieschopnosť podnikov, ochrana osobných údajov, ochrana spotrebiteľa, územné plánovanie a rozvoj používania a bezpečnosti sietí. |
| --- | --- |

8.3.

COSAC sa domnieva, že v medzinárodnej hospodárskej súťaži má Európa vďaka svojmu vnútornému trhu a tradícii zameranej na znalosti a vzdelávanie dokonalé postavenie, aby uvažovala o ambicióznej digitálnej stratégii. Vzhľadom na to treba ako hybnú silu rastu a európskej integrácie presadzovať regulačný systém, ktorý je priaznivý pre digitálny rozvoj a prostredníctvom ktorého sa vyváži dopyt po investíciách, pracovné miesta, konkurencieschopnosť podnikov, ochrana osobných údajov, ochrana spotrebiteľa, územné plánovanie a rozvoj používania a bezpečnosti sietí.

| 8.4. | COSAC víta závery Európskej rady z 24. – 25. októbra 2013 o usmerneniach týkajúcich sa dokončenia jednotného digitálneho trhu do roku 2015. COSAC podporuje zameranie Európskej rady na nevyhnutnosť podporiť investície a podnietiť inovácie v digitálnej oblasti. Považuje preto za nevyhnutné, aby sa v celej EÚ zjednodušil regulačný rámec v digitálnej oblasti, aby sa zaviedol jednotný režim autorských práv, zjednodušili sa postupy udeľovania povolení a aby sa súčasne zabezpečila vysoká úroveň ochrany práv duševného vlastníctva so zreteľom na kultúrnu rozmanitosť. COSAC vyjadruje presvedčenie, že sa úplne využijú nástroje financovania na podporu inovácií v digitálnej oblasti, ako sú COSME, Horizont 2020 a finančný nástroj s rozdelením rizika, a že do konca roka 2014 sa dokončí Európsky výskumný priestor. COSAC podporuje naliehanie Európskej rady, aby sa čo najskôr dokončili legislatívne návrhy, o ktorých sa ešte rozhoduje, najmä v oblastiach, ako sú elektronická identifikácia a dôveryhodné služby, a elektronická fakturácia a platobné služby. COSAC takisto ako Európska rada vyjadruje obavy týkajúce sa nesúladu zručností, ktorý existuje na trhu práce v európskej digitálnej oblasti, a konkrétnych opatrení, ktoré Európska rada navrhuje na riešenie situácie. |
| --- | --- |

8.4.

COSAC víta závery Európskej rady z 24. – 25. októbra 2013 o usmerneniach týkajúcich sa dokončenia jednotného digitálneho trhu do roku 2015. COSAC podporuje zameranie Európskej rady na nevyhnutnosť podporiť investície a podnietiť inovácie v digitálnej oblasti. Považuje preto za nevyhnutné, aby sa v celej EÚ zjednodušil regulačný rámec v digitálnej oblasti, aby sa zaviedol jednotný režim autorských práv, zjednodušili sa postupy udeľovania povolení a aby sa súčasne zabezpečila vysoká úroveň ochrany práv duševného vlastníctva so zreteľom na kultúrnu rozmanitosť. COSAC vyjadruje presvedčenie, že sa úplne využijú nástroje financovania na podporu inovácií v digitálnej oblasti, ako sú COSME, Horizont 2020 a finančný nástroj s rozdelením rizika, a že do konca roka 2014 sa dokončí Európsky výskumný priestor. COSAC podporuje naliehanie Európskej rady, aby sa čo najskôr dokončili legislatívne návrhy, o ktorých sa ešte rozhoduje, najmä v oblastiach, ako sú elektronická identifikácia a dôveryhodné služby, a elektronická fakturácia a platobné služby. COSAC takisto ako Európska rada vyjadruje obavy týkajúce sa nesúladu zručností, ktorý existuje na trhu práce v európskej digitálnej oblasti, a konkrétnych opatrení, ktoré Európska rada navrhuje na riešenie situácie.

9.   Digitálna agenda: Kybernetická bezpečnosť

| 9.1. | COSAC víta stratégiu kybernetickej bezpečnosti EÚ, ktorú predložili Európska Komisia a vysoká predstaviteľka Únie pre zahraničné veci a bezpečnostnú politiku (4). Víta tiež návrh smernice o opatreniach na zabezpečenie vysokej úrovne bezpečnosti sietí a informácií v Únii (5), ktorý predložila Európska komisia. COSAC vyjadruje presvedčenie, že kybernetická bezpečnosť je dôležitým prvkom politiky v oblasti podnikania a bezpečnostnej politiky EÚ a mala by byť jedným zo strategických pilierov bezpečnostnej a obrannej politiky v každom členskom štáte. |
| --- | --- |

9.1.

COSAC víta stratégiu kybernetickej bezpečnosti EÚ, ktorú predložili Európska Komisia a vysoká predstaviteľka Únie pre zahraničné veci a bezpečnostnú politiku (4). Víta tiež návrh smernice o opatreniach na zabezpečenie vysokej úrovne bezpečnosti sietí a informácií v Únii (5), ktorý predložila Európska komisia. COSAC vyjadruje presvedčenie, že kybernetická bezpečnosť je dôležitým prvkom politiky v oblasti podnikania a bezpečnostnej politiky EÚ a mala by byť jedným zo strategických pilierov bezpečnostnej a obrannej politiky v každom členskom štáte.

| 9.2. | COSAC vyjadruje obavy týkajúce sa základných rozdielov, ktoré existujú v členských štátoch, pokiaľ ide o ich pripravenosť, bezpečnosť, strategickú kultúru a schopnosť vypracovať a vykonať vnútroštátne stratégie v oblasti kybernetickej bezpečnosti. Zdrojom obáv sú takisto viaceré členské štáty, ktoré neprijali vnútroštátne stratégie v oblasti kybernetickej bezpečnosti. |
| --- | --- |

9.2.

COSAC vyjadruje obavy týkajúce sa základných rozdielov, ktoré existujú v členských štátoch, pokiaľ ide o ich pripravenosť, bezpečnosť, strategickú kultúru a schopnosť vypracovať a vykonať vnútroštátne stratégie v oblasti kybernetickej bezpečnosti. Zdrojom obáv sú takisto viaceré členské štáty, ktoré neprijali vnútroštátne stratégie v oblasti kybernetickej bezpečnosti.

---

(1)  COM(2013) 0534 final

(2)  COM(2013) 0690 final

(3)  COM(2013) 0627 final

(4)  JOIN (2013) 1 final

(5)  COM(2013) 48 final

---